gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4440, del 14-02-2003 (2003/1631)

Informació pública de la iniciativa formulada per a portar a cap l'actuació urbanitzadora del Polígon Industrial de Rafal (Alacant).
------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1631


Organisme emissor
:   Ajuntament de Rafal

Tipus de document
:   Anunci

Informació pública de la iniciativa formulada per a portar a cap l'actuació urbanitzadora del Polígon Industrial de Rafal (Alacant). [2003/F1631]
  
Per mitjà de la Resolució d'esta Alcaldia Presidència número 8/2003, de 4 de febrer, s'ha resolt sotmetre a informació pública la iniciativa formulada per Construcciones Ruiz Illán, SA, per a portar a cap l'actuació urbanitzadora del Polígon Industrial de Rafal, conforme a l'alternativa tècnica presentada així mateix per l'interessat, la documentació de la qual està depositada a la Secretaria d'este ajuntament a l'efecte que es puga examinar, junt amb l'expedient, pel termini de 20 dies hàbils, comptats a partir del següent al de la publicació d'este edicte en el Diari Oficial de la Generalitat Valenciana, durant el qual es podran presentar al·legacions, així com altres alternatives tècniques.
  
Així mateix, es fa constar que si durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial i prestara caució, el termini es prorrogarà per altres 20 dies addicionals, amb l'exclusiu i improrrogable objecte de presentar alternatives en competència, conforme a l'article 46.4, paràgraf 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Dins dels cinc dies hàbils següents al del venciment del termini de 20 dies de publicació d'este edicte en el Diari Oficial de la Generalitat Valenciana, es podran presentar proposicions juridicoeconòmiques, amb sobre tancat, a l'alternativa tècnica original o altra o altres que s'hagueren presentat en termini; amb la documentació prevista en l'article 32.C) i D) de la llei esmentada.
  
Durant tot el procediment podran ser objecte de pública consulta les al·legacions i alternatives tècniques que es presenten.
Diari Oficial de la Generalitat Valenciana


Sumari del DOGV 4616, del 27-10-2003 (2003/11218)

Informació pública del projecte d'urbanització de la plaça de l'Escorxador.
---------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11219


Organisme emissor
:   Ajuntament de Puçol

Tipus de document
:   Anunci

Informació pública del projecte d'urbanització de la plaça de l'Escorxador. [2003/F11278]
  
La Comissió de Govern municipal, en la sessió ordinària celebrada el 29 de setembre de 2003, va aprovar el projecte d'urbanització de la plaça de l'Escorxador d'esta localitat, elaborat pels serveis tècnics municipals, per pressupost base de licitació de cent quaranta-huit mil nou-cents trenta-sis euros amb cinquanta-dos cèntims (148.936,52 euros).
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, podrà interposar-se un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes a comptar des de l'endemà de la recepció d'esta notificació. Si transcorre un mes des de l'endemà de la interposició del recurs de reposició sense que este s'haja resolt i notificat, es podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de la Comunitat Valenciana dins del termini de dos mesos comptats des de l'endemà de la recepció d'esta notificació.
  
Tot això sense perjuí que puga exercitar qualsevol altre recurs que estime procedent.
Diari Oficial de la Generalitat Valenciana


Sumari del DOGV 4416, del 13-01-2003 (2002/14723)

Notificació de període d'audiència a María Inmaculada Baixauli Soria. Expedient número OF 219/01.
-------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/14446


Organisme emissor
:   Conselleria de Sanitat

Tipus de document
:   Anunci

Notificació de període d'audiència a María Inmaculada Baixauli Soria. Expedient número OF 219/01. [2002/X14426]
  
No ha sigut possible notificar de forma personal i directa, per desconeguda, a María Inmaculada Baixauli Soria, l'ofici del director general per a la Prestació Farmacèutica, d'11 de desembre de 2002, en l'expedient OF 219/01. Es publica ara en el Diari Oficial de la Generalitat Valenciana, segons que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 12 de desembre de 2002.- El director general per a la Prestació Farmacèutica: José Luis Gomis Gavilán.
  
Identificació de l'ofici
  
Persona interessada: María Inmaculada Baixauli Soria.
  
Últim domicili conegut: carrer de Salamanca núm. 68, 9ª.
  
Població: València.
  
Expedient: OF 219/01.
  
Fase: audiència.
  
«En relació amb l'expedient col·legial núm. V-95/90, instat per vosté, en sol·licitud, a l'empara de l'article 3.1.a) del Reial Decret 909/1978, de 14 d'abril, de l'autorització preceptiva per a establir una nova oficina de farmàcia al municipi de València, zona del Perellonet, av. de les Gavines, se li notifica que, com que s'ha rebut documentació nova, abans que passe a resolució definitiva, es posa de manifest en esta Direcció General per a la Prestació Farmacèutica, Secció d'Ordenació Farmacèutica, situada a València, carrer del misser Mascó, 31, de dilluns a divendres, tots dos inclusivament, i d'11 a 14 hores, en tràmit d'audiència, per tal que, segons que estipula la Llei de Procediment Administratiu de 17 de juliol de 1958, puga, en el terme de deu dies, comptadors a partir de l'endemà de la recepció de la present notificació, assabentar-se de les actuacions i formular per escrit les al·legacions que estime pertinents.
Diari Oficial de la Generalitat Valenciana


Sumari del DOGV 4545, del 16-07-2003 (2003/8267)

RESOLUCIÓ de 17 de juny de 2003, de la Universitat Politècnica de València, per la qual es disposa el cessament, a petició pròpia, com a personal eventual, assessora de l'Àrea de Comunicació d'aquesta Universitat Politècnica de València, d'Eva María Dies Jambrino.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4545

Data del DOGV
:   16-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8267


Organisme emissor
:   Universitat Politècnica de València

Tipus de document
:   Resolució

RESOLUCIÓ de 17 de juny de 2003, de la Universitat Politècnica de València, per la qual es disposa el cessament, a petició pròpia, com a personal eventual, assessora de l'Àrea de Comunicació d'aquesta Universitat Politècnica de València, d'Eva María Dies Jambrino. [2003/M8267]
  
Mitjançant la Resolució amb data 28 de gener de 1999 (DOGV número 3.446, de 3 de març de 1999), va ser nomenada com a personal eventual d'aquesta Universitat Politècnica de València Eva Mª Dies Jambrino, amb DNI 07736572-E, com a assessora de l'Àrea de Comunicació.
  
Vista la sol·licitud de cessament a petició pròpia de la interessada com a personal eventual d'aquesta Universitat, amb efectes del 17 de juny de 2003, aquest Rectorat resol:
  
El cessament d'Eva Mª Dies Jambrino, amb DNI 89528671-K, com a personal eventual d'aquesta Universitat Politècnica de València, amb efectes economicoadministratius des del 17 de juny de 2003, i li agraeix els serveis prestats.
  
Contra aquest acte, que exhaureix la via administrativa, pot interposar-se un recurs contenciós administratiu davant dels òrgans de la jurisdicció contenciosa administrativa de València en el termini de dos mesos comptadors a partir de l'endemà de la notificació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, podrà interposar, en el termini d'un mes comptador a partir de l'endemà de la notificació d'aquesta resolució, un recurs potestatiu de reposició davant d'aquest Rectorat, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 4583, del 09-09-2003 (2003/9750)

Modificació de mesures número 1.134/2002. Cèdula de notificació.
----------------------------------------------------------------

### Dades del document

Número de DOGV
:   4583

Data del DOGV
:   09-09-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/9750


Organisme emissor
:   Jutjat de Primera Instància Número 8 de València

Tipus de document
:   Anunci

Modificació de mesures número 1.134/2002. Cèdula de notificació. [2003/Q9750]
  
Pedro Llorca Blanch
  
Procuradora: Alicia Bernat Condomina
  
M.ª Dolores Llorcha Blanch (defensora judicial)
  
Procuradora: Alicia Bernat Condomina
  
Isabel Sáez Almerich
  
Proc: -
  
Atés que no s'ha pogut citar ni traslladar la demanda interposada a la demandada, tot i que s'ha intentat la citació en els domicilis que consten a diferents organismes oficiats, sempre amb un resultat negatiu, mitjançant la provisió de data 14 de juliol de 2003, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de citació a la compareixença que tindrà lloc el dia 15 d'octubre de 2003, a les 10.00 hores, en este jutjat, i es lliurarà a la representació de la part actora perquè es faça càrrec d'esta gestió.
Diari Oficial de la Generalitat Valenciana


Sumari del DOGV 4530, del 25-06-2003 (2003/7368)

RESOLUCIÓ de 25 d'abril de 2003, de la Universitat Politècnica de València, per la qual es nomena José María Ferrero de Loma-Osorio, catedràtic d'universitat de l'àrea de coneixement Tecnologia Electrònica, adscrita al Departament d'Enginyeria Electrònica.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7368


Organisme emissor
:   Universitat Politècnica de València

Tipus de document
:   Resolució

RESOLUCIÓ de 25 d'abril de 2003, de la Universitat Politècnica de València, per la qual es nomena José María Ferrero de Loma-Osorio, catedràtic d'universitat de l'àrea de coneixement Tecnologia Electrònica, adscrita al Departament d'Enginyeria Electrònica. [2003/S7368]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'esta Universitat, plaça número 368/2001, codi 3116, Boletín Oficial del Estado de 28 de novembre de 2001, i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar José María Ferrero de Loma-Osorio, amb número de document nacional d'identitat 11037781N, catedràtic d'universitat de la Universitat Politècnica de València, de l'àrea de coneixement Tecnologia Electrònica, adscrita al Departament d'Enginyeria Electrònica.
  
València, 25 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4484, del 22-04-2003 (2003/4617)

Concurs número AIU 01/2003-Obres. Selecció de contractista d'obres públiques per a l'execució parcial (obres internes) d'obres d'urbanització del programa d'actuació integrada Llaona. Pla General de Cocentaina.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4617


Data del document
:   10-04-2003

Organisme emissor
:   Agrupació d'Interés Urbanístic Llaona

Tipus de document
:   Concurs

Descriptors 

:   * Cocentaina
    * pla d'urbanisme

Concurs número AIU 01/2003-Obres. Selecció de contractista d'obres públiques per a l'execució parcial (obres internes) d'obres d'urbanització del programa d'actuació integrada Llaona. Pla General de Cocentaina. [2003/F4617]
  
1. Entitat adjudicadora: Agrupació d'Interés Urbanístic Llaona de Cocentaina (Alacant).
  
2. Objecte del contracte: execució de les obres d'urbanització interiors del pla parcial Llaona de Cocentaina (Alacant), segons el projecte d'urbanització.
  
3. Informació: per a qualsevol informació sobre el plec de condicions administratives i econòmiques per a la contractació de l'obra d'urbanització referida i restant documentació, les empreses interessades hauran de posar-se en contacte, de 09.00 a 14.00 hores, els dies laborables, a l'adreça següent: avinguda de l'Albereda, número 9, CP 03910, d'Alcoi (Alacant), telèfon 07 782 67 21, fax 96 533 04 99. Responsable: José Luis Olcina Llorens.
  
4. Pressupost de la licitació: el pressupost d'execució per contracta puja a 2.334.292,27 euros (IVA no inclòs). Els licitadors presentaran les seues ofertes amb la baixa que si fa al cas consideren al referit projecte.
  
5. Termini d'execució de les obres: 12 mesos.
  
6. Proposicions i documentació: les proposicions dels licitadors constaran de dos sobres, l'A i el B, el contingut dels quals serà l'establit en el plec esmentat.
  
7. Termini i lloc de presentació d'ofertes: durant els 26 dies naturals a comptar des de la publicació de l'edicte en el Diari Oficial de la Generalitat Valenciana, al domicili anteriorment esmentat.
  
8. Obertura de les proposicions: segons el plec.
  
Tots els aspectes i condicions rellevants del concurs apareixen continguts en el plec esmentat.
Diari Oficial de la Generalitat Valenciana


Sumari del DOGV 4477, del 09-04-2003 (2003/3720)

Subhasta. Obres d'enllumenat públic al carrer Ronda Mar.
--------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/3720


Data del document
:   12-03-2003

Organisme emissor
:   Ajuntament d'Orpesa

Tipus de document
:   Subhasta

Descriptors 

:   * Orpesa
    * licitació
    * enllumenat
    * indústria elèctrica
    * contracte de serveis

Subhasta. Obres d'enllumenat públic al carrer Ronda Mar. [2003/Q3720]
  
Mitjançant l'Acord de la Comissió de Govern, en la sessió feta el 12 de març de 2003, s'ha aprovat el plec de clàusules administratives particulars, que han de regir la subhasta, mitjançant procediment obert, per a la contractació de les obres d'enllumenat públic al carrer Ronda Mar d'Orpesa, el qual s'exposa al públic pel termini de huit dies, comptadors a partir del sendemà de la inserció d'este anunci en el Butlletí Oficial de la Província de Castelló perquè s'hi puguen presentar reclamacions.
  
Simultàniament s'anuncia la subhasta, si bé la licitació s'ajornarà quan calga si es formulen reclamacions contra el plec de condicions.
  
1. Objecte de la licitació
  
Obres d'enllumenat públic al carrer Ronda Mar d'Orpesa, d'acord amb el projecte tècnic redactat pel perit Juan Lloscos Gimeno, i el plec de clàusules administratives.
  
2. Tipus de licitació
  
59.871,27 euros, IVA inclòs.
  
3. Termini d'execució
  
Un mes.
  
4. Exposició de l'expedient
  
Al Departament de Contractació de l'ajuntament, situat al carrer de Leoncio Serrano, número 11, tots els dies laborals, durant les hores d'oficina.
  
5. Fiança provisional i definitiva
  
Provisional del 2% del pressupost establit com a base de licitació, i definitiva del 4% de l'import d'adjudicació.
  
6. Termini i lloc de presentació de les proposicions
  
A la Secretaria de l'ajuntament durant el termini de 26 dies naturals, comptadors des del sendemà de la darrera publicació del present anunci en el Butlletí Oficial de la Província de Castelló i en el Diari Oficial de la Generalitat Valenciana.
  
7. Obertura de proposicions
  
L'obertura de proposicions de l'oferta econòmica tindrà lloc a la sala d'actes de l'ajuntament a les 12.00 hores de tercer dia hàbil següent a la finalització del termini de presentació de les proposicions.
Diari Oficial de la Generalitat Valenciana


Sumari del DOGV 4434, del 06-02-2003 (2003/1019)

Actuacions de juí verbal número 996/2001. Cèdula de notificació.
----------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1019


Organisme emissor
:   Jutjat de Primera Instància Número 3 de València

Tipus de document
:   Anunci

Actuacions de juí verbal número 996/2001. Cèdula de notificació. [2003/Q1019]
  
Part demanant: APM Paterna, SL
  
Part demandada: Ricardo Lostao Cuñado i CCS
  
Sobre: altres juís verbals
  
En el juí a què es fa referència s'ha dictat la resolució el text de la qual, literalment, diu així:
  
«Sentència
  
València, 19 de desembre de 2002
  
José Ceres Montes, magistrat jutge del Jutjat de Primera Instància número 3 d'esta ciutat, ha vist les presents actuacions de juí verbal 000996/2001, promogudes per APM Paterna, SL, representada per la procuradora María Luisa Fos Fos i dirigida pel lletrat Adolfo Serrano Alonso contra Ricardo Lostao Cuñado i CCS, sobre reclamació de quantitat; resolc sobre la base dels següents:
  
Decisió
  
Que amb l'estimació en part de la demanda interposada per APM Paterna, SL, representat per la procuradora María Luisa Fos Fos, contra Ricardo Lostao Cuñado, en situació de rebel·lia, i Consorcio de Compensación de Seguros, condemne el primerament esmentat senyor Lostao perquè pague a l'actora la quantitat de 335.391 pessetes (2.015,79 euros), interessos des de la interposició de la demanda i costes al condemnat. Absolc el Consorcio de Compensación de Seguros sense especial imposició de costes respecte d'esta absolució.
  
Contra la present resolució, s'hi pot interposar un recurs d'apel·lació davant l'Audiència Provincial de València, que caldrà tramitar d'acord amb la nova Llei d'Enjudiciament Civil (disposició transitòria segona). El recurs es prepararà mitjançant un escrit presentat davant d'est jutjat durant el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil 1/2000), i caldrà tindre en compte el que es disposa en l'article 449.3 de la Llei d'Enjudiciament Civil».
  
En atenció al desconeixement del actual domicili o residència de la part demandada, Ricardo Lostao Cuñado, mitjançant la sentència el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació al demandat referit.
Diari Oficial de la Generalitat Valenciana


Sumari del DOGV 4656, del 23-12-2003 (2003/13658)

RESOLUCIÓ de 31 d'octubre de 2003, de la Universitat Politècnica de València, per la qual es declara desert el concurs d'accés per a la provisió d'una plaça de catedràtic d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/13595


Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 d'octubre de 2003, de la Universitat Politècnica de València, per la qual es declara desert el concurs d'accés per a la provisió d'una plaça de catedràtic d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors. [2003/Q13129]
  
Concloses les actuacions de la comissió jutjadora del concurs d'accés convocat per la Resolució de 10 de novembre de 2001, d'aquesta universitat (BOE de 28.11.2001), per a la provisió d'una plaça de catedràtic d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors, plaça número 365/2001, i vista la proposta elevada per aquesta de no provisió de la plaça al no aconseguir els aspirants la valoració establida en l'article 11.2.a del Reial Decret 1.888/1984, de 26 de setembre, modificat pel Reial Decret 1.427/1986, de 13 de juny, aquest Rectorat resol:
  
Declarar deserta la provisió de la plaça dalt referenciada.
  
València, 31 d'octubre de 2003.- El rector: Justo Nieto Nieto.